# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 2/2016

# zo zasadnutia Kolégia rektora STU zo dňa 10. 02. 2016

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Informácia o príprave projektu ACCORD – ústna informácia (R. Redhammer)
3. Návrh strategických výskumných tém STU (R. Redhammer)
4. Výhľadový plán investícií STU do roku 2020 (R. Redhammer)
5. Udržateľnosť UVP STU v roku 2016 (O. Moravčík)
6. Definitívny rozpis dotácie na rok 2015 (D. Faktor)
7. Rozpočet STU – rozpis dotácie na rok 2016 (D. Faktor)
8. Návrh na zmenu účelu použitia finančných prostriedkov z účtu predaja majetku vyčlenených pre FA STU (D. Faktor)
9. Ďalšie podmienky prijímania na štúdium inžinierskeho študijného programu priestorové plánovanie v ŠO 5.1.2 priestorové plánovanie v akademickom roku 2016/2017 na Ústave manažmentu STU (Š. Stanko)
10. Ďalšie podmienky prijímania na štúdium doktorandských študijných programov priestorové plánovanie v ŠO odbore 5.1.2 priestorové plánovanie a odvetvové a prierezové ekonomiky  v ŠO 3.3.11 odvetvové a prierezové ekonomiky v akademickom roku 2016/2017 na Ústave manažmentu STU (Š. Stanko)
11. Návrh dodatku č. 2 k smernici rektora číslo 8/2014-SR zo dňa 10. 9. 2014 „Školné a poplatky spojené so štúdiom na STU na akad. rok 2015/2016 v znení dodatku č.1 zo dňa 4.3.2015“   
    (Š. Stanko)
12. Dodatok číslo 1 k smernici rektora číslo 5/2014-SR Pravidlá implementácie a administrácie projektov na Slovenskej technickej univerzite v Bratislave (O. Moravčík)
13. Návrh smernice rektora "Postup pri oznamovaní protispoločenskej činnosti na STU"

(R. Redhammer)

*Prizvaný: Ing. Malina*

1. Zvýšenie bezpečnosti Akademického informačného systému STU (R. Redhammer)

*Prizvaný: prof. Horváth*

1. Návrh na urovnanie zmluvných vzťahov medzi obchodnou spoločnosťou DÚHA, a.s. a STU   
   (D. Faktor)

*Prizvaná: JUDr. Haladejová*

1. Informácia o novom Zákone č. 343/2015 o VO (D. Faktor)
2. Návrh smernice rektora: Používanie platobných kariet na STU v Bratislave (D. Faktor)
3. Rôzne

**PREDLOŽENÉ MATERIÁLY:**

1. Kontrola úloh
2. Návrh strategických výskumných tém STU
3. Výhľadový plán investícií STU do roku 2020
4. Udržateľnosť UVP STU v roku 2016
5. Definitívny rozpis dotácie STU na rok 2015
6. Rozpočet STU – rozpis dotácie na rok 2016
7. Návrh na zmenu účelu použitia finančných prostriedkov z účtu predaja majetku vyčlenených pre FA STU
8. Ďalšie podmienky prijímania na štúdium inžinierskeho študijného programu priestorové plánovanie v ŠO 5.1.2 priestorové plánovanie v akademickom roku 2016/2017 na Ústave manažmentu STU
9. Ďalšie podmienky prijímania na štúdium doktorandských študijných programov priestorové plánovanie v ŠO odbore 5.1.2 priestorové plánovanie a odvetvové a prierezové ekonomiky  v ŠO 3.3.11 odvetvové a prierezové ekonomiky v akademickom roku 2016/2017 na Ústave manažmentu STU
10. Návrh dodatku č. 2 k smernici rektora číslo 8/2014-SR zo dňa 10. 9. 2014 „Školné a poplatky spojené so štúdiom na STU na akad. rok 2015/2016 v znení dodatku č.1 zo dňa 4.3.2015“
11. Návrh dodatku číslo 1 k smernici rektora číslo 5/2014-SR Pravidlá implementácie a administrácie projektov na Slovenskej technickej univerzite v Bratislave
12. Návrh smernice rektora "Postup pri oznamovaní protispoločenskej činnosti na STU"
13. Zvýšenie bezpečnosti Akademického informačného systému STU
14. Návrh na urovnanie zmluvných vzťahov medzi obchodnou spoločnosťou DÚHA, a.s. a STU
15. Informácia o novom Zákone č. 343/2015 o VO
16. Návrh smernice rektora: Používanie platobných kariet na STU v Bratislave

**K BODU 1: Kontrola úloh**

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **1.1/2016-KR** | Kolégium rektora STU žiada o zaslanie písomných pripomienok k materiálu „Koncepcia ubytovania zamestnancov STU v ŠD Akademik“ kvestorovi a riaditeľovi ŠDaJ STU. | 20.01.2016 | členovia KR STU |  | **splnená** |

**UZNESENIE: 2.1/2016-KR**

Kolégium rektora STU berie na vedomie stav plnenia úlohy č. 1.1/2016-KR.

**K BODU 2: Informácia o príprave projektu ACCORD – ústna informácia**

Rektor ústne informoval o príprave a aktuálnom stave projektu ACCORD. V spolupráci s UK

bol zostavený dokument, ktorý bude predložený na posúdenie zástupcom agentúry JASPERS.

**UZNESENIE: 2.2/2016-KR**

Kolégium rektora STU berie na vedomie ústnu informáciu s príprave projektu ACCORD.

**K BODU 3: Návrh strategických výskumných tém STU**

Materiál uviedol rektor v nadväznosti na informáciu o príprave projektu ACCORD.

V rámci diskusie dekani ústne prezentovali niekoľko návrhov na úpravu strategických

výskumných tém. V súvislosti so vznesenými podnetmi rektor požiadal dekanky

a dekanov o písomné zaslanie návrhov na zmenu, resp. úpravu tém čo najskôr.

**UZNESENIE: 2.3/2016-KR**

Kolégium rektora STU prerokovalo návrh strategických tém STU s pripomienkami.

**ÚLOHA: 2.1/2016-KR**

Kolégium rektora STU ukladá zaslať rektorovi pripomienky k návrhu strategických výskumných tém STU.

Z: dekanky, dekani

T: 12.02.2016

**K BODU 4: Výhľadový plán investícií STU do roku 2020**

Materiál uviedol rektor.

Diskusia sa viedla k plánu prioritných investičných akcií, konkrétne:

* k bodu 2)
  + dekan Hučko požiadal o doplnenie predpokladanej hodnoty investície, ktorá predstavuje sumu cca 1 mil. € (konkrétna suma je obsahom listu zasielaného v decembri)
* k bodu 5)
  + prodekan Bittera upozornil na preklep, resp. zhodu v názvoch bodov 5) a 6)
* k bodu 8)
  + prítomní sa zaujímali o bližšiu špecifikáciu navrhovanej budovy knižnice a študovne

V súvislosti s plánom investičných akcií rektor požiadal dekana Peterku o výber 2 – 3 akcií za MTF STU, ktoré sú objektívne realizovateľné.

**UZNESENIE: 2.4/** **2016-KR**

Kolégium rektora STU prerokovalo návrh výhľadového plánu investícií STU do roku 2020

s pripomienkami.

**K BODU 5: Udržateľnosť UVP STU v roku 2016**

Materiál uviedol rektor v súvislosti so záväzkom udržateľnosti UVP STU.

**UZNESENIE: 2.5/2016-KR**

Kolégium rektora STU prerokovalo materiál „Udržateľnosť UVP STU v roku 2016“

a stotožňuje sa s filozofiou udržateľnosti.

**K BODU 6: Definitívny rozpis dotácie STU na rok 2015**

Materiál uviedol kvestor v nadväznosti na dodatky k Dotačnej zmluve a započítanie

medzifakultných výkonov.

**UZNESENIE: 2.6/2016-KR**

Kolégium rektora STU prerokovalo definitívny rozpis dotácie STU na rok 2015 bez

pripomienok a odporúča predložiť materiál na schválenie Akademickému senátu STU.

**K BODU 7: Rozpočet STU – rozpis dotácie na rok 2016**

Materiál uviedol kvestor.

Rozsiahlejšia diskusia sa viedla k podaným projektom H2020, kde čiastka bola rozpísaná a

účelovo určená pre tie tímy, ktoré dosiahli v projekte nadprahové hodnotenie, avšak neboli

financované.

Z diskusie:

V rámci diskusie zástupca študentov, Ing. Beňo, ocenil vyčlenenie časti dotácie na podporu

študentských organizácií. Zároveň navrhol stanoviť pravidlá čerpania týchto prostriedkov.

V závere diskusie predseda AS STU privítal jednotné stanovisko dekanov, ktorí návrh

rozpočtu STU – rozpis dotácie na rok 2016 prijali v plnom rozsahu bez pripomienok.

**UZNESENIE: 2.7/2016-KR**

Kolégium rektora STU prerokovalo rozpočet STU – rozpis dotácie na rok 2016 bez

pripomienok a odporúča predložiť materiál na schválenie Akademickému senátu STU.

**K BODU 8: Návrh na zmenu účelu použitia finančných prostriedkov z účtu predaja majetku vyčlenených pre FA STU**

Materiál uviedol kvestor ako návrh na úhradu faktúr za výmenu okien na FA STU.

Dekanka FA STU ocenila návrh a poďakovala prítomným za podporu.

**UZNESENIE: 2.8/2016-KR**

Kolégium rektora STU prerokovalo a súhlasí s návrhom na zmenu účelu použitia

finančných prostriedkov z účtu predaja majetku vyčlenených pre FA STU a odporúča

predložiť materiál na schválenie Akademickému senátu STU.

**K BODU 9: Ďalšie podmienky prijímania na štúdium inžinierskeho študijného programu priestorové plánovanie v ŠO 5.1.2 priestorové plánovanie v akademickom roku 2016/2017 na Ústave manažmentu STU**

Materiál uviedol prorektor Stanko.

**UZNESENIE: 2.9/2016-KR**

Kolégium rektora STU schvaľuje materiál „Ďalšie podmienky prijímania na štúdium

inžinierskeho študijného programu priestorové plánovanie v ŠO 5.1.2 priestorové

plánovanie v akademickom roku 2016/2017 na Slovenskej technickej univerzite

v Bratislave, Ústave manažmentu STU“ a odporúča predložiť materiál na schválenie

Akademickému senátu STU.

**K BODU 10: Ďalšie podmienky prijímania na štúdium doktorandských študijných programov priestorové plánovanie v ŠO odbore 5.1.2 priestorové plánovanie a odvetvové a prierezové ekonomiky  v ŠO 3.3.11 odvetvové a prierezové ekonomiky v akademickom roku 2016/2017 na Ústave manažmentu STU**

Materiál uviedol prorektor Stanko.

V rámci diskusie prodekan Bittera navrhol preveriť dĺžku externého štúdia, ktorá sa

v materiáli uvádza 5 rokov.

**UZNESENIE: 2.10/2016-KR**

Kolégium rektora STU schvaľuje materiál „Ďalšie podmienky prijímania na štúdium

doktorandských študijných programov priestorové plánovanie a odvetvové a prierezové

ekonomiky v akademickom roku 2016/2017 na Slovenskej technickej univerzite

Bratislave, Ústave manažmentu STU“ s pripomienkou. Po preverení dĺžky externého

štúdia odporúča predložiť materiál na schválenie Akademickému senátu STU.

**K BODU 11: Návrh dodatku č. 2 k smernici rektora číslo 8/2014-SR zo dňa 10. 9. 2014 „Školné a poplatky spojené so štúdiom na STU na akad. rok 2015/2016 v znení dodatku č.1 zo dňa 4.3.2015“**

Materiál uviedol prorektor Stanko.

Dokument bol predložený v zmysle § 92 ods. 18 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 23 bod 14 Štatútu STU v platnom znení. Materiál bol pripravený v súlade s Uznesením 5/7.12.2015 z porady prorektora a prodekanov pre vzdelávanie konanej dňa 7.12.2015 a na základe pripomienok jednotlivých súčastí STU ako aj prerokovaný na zasadnutí Vedenia STU.

V rámci diskusie prodekan Bittera navrhol preveriť Článok 5a, bod (1).

**UZNESENIE: 2.11/2016-KR**

Kolégium rektora STU schvaľuje návrh dodatku č. 2 k smernici rektora číslo 8/2014-SR zo

dňa 10. 9. 2014 „Školné a poplatky spojené so štúdiom na STU na akad. rok 2015/2016 v

znení dodatku č. 1 zo dňa 4.3.2015 s pripomienkou.

**K BODU 12: Návrh dodatku číslo 1 k smernici rektora číslo 5/2014-SR Pravidlá implementácie a administrácie projektov na Slovenskej technickej univerzite v Bratislave**

Materiál uviedol prorektor Moravčík ako doplnenie ustanovení týkajúcich sa komisie pre

strategické projekty.

V rámci diskusie rektor požiadal dekanky a dekanov o súčinnosť pri predkladaní a následnom

podpisovaní projektov, kde mnohokrát chýbajú základné informácie o projekte.

Prodekan Gatial upozornil na chybu v prílohe č. 3 – implementované projekty, kde sú

uvádzané dva rovnaké ITMS kódy.

Prodekan Bittera navrhol skorigovať, resp. zjednotiť v Článku 1, body 3 a 6, ktoré sú podľa

jeho názoru totožné.

**UZNESENIE: 2.12/2016-KR**

Kolégium rektora STU prerokovalo návrh dodatku číslo 1 k smernici rektora číslo 5/2014-

SR Pravidlá implementácie a administrácie projektov na Slovenskej technickej univerzite

v Bratislave s pripomienkami. Po zapracovaní pripomienok odporúča predmetný dodatok

vydať.

**K BODU 13: Návrh smernice rektora "Postup pri oznamovaní protispoločenskej činnosti na STU"**

Materiál uviedol rektor.

Dokument bol predložený v zmysle Zákona č. 307/2014 Z. z. o niektorých opatreniach

súvisiacich s oznamovaním protispoločenskej činnosti a o zmene a doplnení niektorých

zákonov v znení zákona č. 281/2015 Z. z.

**UZNESENIE: 2.13/2016-KR**

Kolégium rektora STU prerokovalo návrh smernice rektora "Postup pri oznamovaní

protispoločenskej činnosti na STU".

**K BODU 14: Zvýšenie bezpečnosti Akademického informačného systému STU**

Materiál uviedol rektor. Prizvaný: prof. Horváth.

Návrh smernice bol predložený z dôvodu určenia opatrenia na zvýšenie úrovne bezpečnosti

prístupu k AIS STU.

V rámci diskusie sa prítomní informovali prioritne o spôsobe zabezpečenia prístupu do AIS.

Zaujímali sa aj o možnosti zabezpečenia prístupu bez použitia USB kľúča (problém pri

požívaní smartfónov, tabletov a pod.)

Dekanka Bieliková odporučila zamyslieť sa aj nad možnosťou aplikovať tento postup na

nižších úrovniach AISu.

V závere diskusie rektor požiadal prítomných o zaslanie písomných pripomienok k návrhu.

**UZNESENIE: 2.14/2016-KR**

Kolégium rektora STU prerokovalo materiál „Zvýšenie bezpečnosti Akademického

informačného systému STU“ s pripomienkami.

**ÚLOHA: 2.2/2016-KR**

Kolégium rektora STU ukladá zaslať rektorovi a riaditeľovi CVT pripomienky k materiálu Zvýšenie bezpečnosti Akademického informačného systému STU.

Z: členovia KR STU

T: 12.02.2016

**K BODU 15: Návrh na urovnanie zmluvných vzťahov medzi obchodnou spoločnosťou DÚHA, a.s. a STU**

Materiál uviedol kvestor ako informáciu o stave záväzkov s firmou Dúha.

Prizvaná: JUDr. Haladejová.

**UZNESENIE: 2.15/2016-KR**

Kolégium rektora STU prerokovalo návrh na urovnanie zmluvných vzťahov medzi

obchodnou spoločnosťou DÚHA, a.s. a STU.

**K BODU 16: Informácia o novom Zákone č. 343/2015 o VO**

Materiál uviedol kvestor ako informáciu o zmenách v novom zákone o verejnom obstarávaní.

Prizvaný: Ing. Kolenička.

**UZNESENIE: 2.16/2016-KR**

Kolégium rektora STU berie na vedomie informáciu o novom Zákone č. 343/2015 o VO.

**K BODU 17: Návrh smernice rektora: Používanie platobných kariet na STU v Bratislave**

Materiál uviedol kvestor.

Dokument bol predložený s cieľom stanoviť jednotné podmienky používania služobných platobných kariet na STU v Bratislave.

Rektor požiadal prítomných o zaslanie písomného návrhu na úpravu dokumentu.

**UZNESENIE: 2.17/2016-KR**

Kolégium rektora STU prerokovalo návrh smernice rektora: Používanie platobných kariet na

STU v Bratislave s pripomienkami. po zapracovaní pripomienok odporúča predmetný predpis

vydať.

**ÚLOHA: 2.3/2016-KR**

Kolégium rektora STU ukladá zaslať kvestorovi písomné pripomienky k návrhu smernice

rektora: Používanie platobných kariet na STU v Bratislave.

Z: členovia KR STU

T: 17.02.2016

**INFORMÁCIE A OZNAMY:**

Rektor

* oslovil predsedníčku UOO ohľadom prebiehajúceho štrajku učiteľov
  + predsedníčka UOO informovala, že odbory neboli oficiálne oslovené na vstup do štrajku, teda sa do štrajku nezapájajú, ale zároveň nebránia jednotlivcom zaujať vlastný postoj
* oboznámil prítomných, že neformálne stretnutie dekanov, ktoré sa uskutoční v piatok 12.02.2016 sa posúva na 13:30 hod.
* dal podnet na udelenie rektorského voľna na 04.03.2016 z dôvodu umožniť študentom cestovať a zúčastniť sa parlamentných volieb 2016

Prorektor Stanko

* informoval, že STU podala v rámci  Erasmus+ (KA1),  Vzdelávacia mobilita jednotlivcov v oblasti vzdelávania a odbornej prípravy dve prihlášky k 2.2.2016:
* „Mobilita študentov a zamestnancov VŠ medzi krajinami programu“ - mobility v rámci krajín EU a
* Mobilita študentov a zamestnancov VŠ medzi krajinami programu a partnerskými krajinami“ (ICM-  International Credit Mobility) - mimo krajín EÚ.
* Útvar medzinárodných vzťahov na základe podkladov z jednotlivých fakúlt podal prihlášku v 6 čiastkach orientovanú na krajiny: Kuba, Rusko, Čierna Hora, Srí Lanka, Čína a Kazachstan
* v rámci KA2  - Spolupráca v oblasti inovácií a výmena osvedčených postupov („strategické partnerstvá“) bolo (k 10.2.2016) v rámci STU zo strany fakúlt zapojených do  9 E+ projektov v úlohe spoluriešiteľov

Ing. Beňo

* informoval o sťažnostiach študentov na náladovosť pedagógov pri skúškach
  + rektor v tejto súvislosti navrhol zaoberať sa týmto podnetom a stretnúť sa v užšom kruhu

Dekan Hučko

* navrhol zvážiť univerzitné výberové konanie na revízie elektrických prístrojov a zariadení
  + v nadväznosti na uvedené rektor požiadal ostatných dekanov o ich písomné vyjadrenie k návrhu a navrhol vrátiť sa k požiadavke na nasledujúcom zasadnutí KR STU

**ÚLOHA: 2.4/2016-KR**

Kolégium rektora STU ukladá zaslať kvestorovi a rektorovi písomné vyjadrenie k návrhu na spoločné výberové konanie na revízie elektrických prístrojov a zariadení .

Z: dekanky, dekani

T: 29.02.2016

Prodekan Bittera

* upozornil na zlyhávanie prepojenia AISu s novým knižničným systémom

Dekanka Bieliková

* sa zaujímala o edičné plány univerzity
  + rektor oboznámil prítomných, že plán činnosti Vydavateľstva STU a informácia o edičných plánoch bude predmetom zasadnutia KR STU v marci

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Február** | 15.02.2016 | PAS STU | 14:00 |  |
|  | 29.02.2016 | AS STU | 14:00 |  |
|  | 02.03.2016 | KR STU | 09:00 |  |
|  | 23.03.2016 | VR STU | 09:00 |  |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

12.02.2016 12.02.2016